open-index/open-wikipedia-markdown huggingface dataset:
Ahmad Vahidi

**Ahmad Vahidi** (; s. 1958 Shiraz) on iranilainen prikaatikenraali ja poliitikko.

Vahidi liittyi Iranin vallankumouskaartiin vuonna 1980. Hän opiskeli sähkötekniikkaa ja sai tohtorin arvon strategisissa opinnoissa. Vahidi nimitettiin vallankumouskaartin tiedustelujohtajaksi vuonna 1983 ja hän toimi tässä tehtävässä Irakin–Iranin sodan päättymiseen saakka. Hän oli Kermanshahin provinssin puolustuksesta vastannut komentaja Kansan mujahedin -järjestön päästessä etenemään sen alueella sodan loppuvaiheissa. Tämän seurauksena Vahidi joutui sotilaspoliisin pidättämäksi, mutta sanojensa mukaan Akbar Hašemi Rafsandžani määräsi hänet vapautettavaksi. Vahidi johti Quds-joukkoja vuodesta 1988 lähtien. Qassem Suleimani seurasi häntä vuonna 1998. Vahidi johti Strategista puolustustutkimuskeskusta vuosina 2013–2016 ja siirtyi sitten johtamaan Ylintä kansallista puolustusyliopistoa.

Vahidi oli Iranin puolustusministeri Mahmud Ahmadinežadin toimiessa presidenttinä. Elokuussa 2021 hän sai Ebrahim Raisilta nimityksen sisäministeriksi, jona hän toimi vuoteen 2024 saakka. Tänä aikana Vahidin johtama sisäministeriö tukahdutti väkivaltaisesti Mahsa Aminin kuolemaa seuranneet mielenosoitukset. Yhdysvallat ja Euroopan unioni asettivat pakotteita Vahidia kohtaan. Lisäksi Interpol oli aiemmin antanut hänestä pidätysmääräyksen n johdosta.

Vahidi toimi Iranin maavoimien varapäällikkönä ja sai joulukuussa 2025 nimityksen vallankumouskaartin varapäälliköksi. Hänestä tuli vallankumouskaartin pääkomentaja Mohammad Pakpourin saatua surmansa 28. helmikuuta 2026.

## Lähteet
Arbetet (ruotsalainen lehti)

**Arbetet** oli ruotsalainen vuosina 1887–2000 Malmössä ilmestynyt sosiaalidemokraattinen sanomalehti. Se ilmestyi vuodesta 1945 seitsemänä päivänä viikosta ja muuttui 1960-luvulla iltapainoksesta aamulehdeksi. Vuonna 1965 siihen yhdistyi *Nyheterna i Helsingborg* ja vuonna 1977 se alkoi julkaista erillistä länsirannikolle suunnattua versiota, jolloin se sai valtiolta kaksinkertaisen lehtituen. *Arbetet* onnistui useilla paikallisilla painoksilla kasvattamaan levikkiänsä, mutta samalla lehden kustannusrakenne muuttui kestämättömäksi. Se ajautui konkurssiin vuonna 1992, minkä jälkeen sitä yritettiin vielä siirtää Tukholmaan. Vuosina 1995–1999 lehden nimi oli *Arbetet Nyheterna*, minkä jälkeen aloitettiin yhteistyö *Metro*-ilmaisjakelulehden kanssa. Länsirannikon painos muuttui uudelleen *[[Ny Tid (Ruotsi)|Ny Tid]]* -nimiseksi. Useiden pelastusyritysten jälkeen *Arbetetin* viimeinen numero ilmestyi 30. syyskuuta 2000.

## Päätoimittajat

* Axel Danielsson (1887–1900)
* August Nilsson (1900–1908)
* Gunnar Löwegren (1909–1918)
* Arthur Engberg (1918–1924)
* Allan Vougt (1924–1944)
* Gösta Netzén (1944–1960)
* Alvar Alsterdal (1958–1960, vt.)
* Frans Nilsson (1961–1980)
* Lars Engqvist (1980–1990)
* Anders Ferm (1990–1995)
* Bo Bernardsson (1996–1999)
* Mats Ekdahl (1999–2000)

## Lähteet
Puolan kansallismuseo

**Puolan kansallismuseo** on kokoava nimitys puolalaisille, kansallismuseon asemassa oleville usealle kymmenelle valtiolliselle museolle tai niiden haaraosastoille. Toimintaa koordinoi Puolan kulttuurin ja kansallisperinnön ministeriö (). Kävijämäärältään suosituimpia ja kokoelmaltaan suurimpia ovat Krakovan kansallismuseo (kokoelmassa noin 780&nbsp;000 nimikettä) ja Varsovan kansallismuseo (noin 830&nbsp;000 nimikettä). Vuonna 2024 niissä kummassakin vieraili yli 1,5 miljoonaa kävijää. Tällä kävijämäärällä ne ylisivät maailman 50 suosituimman museon joukkoon.

Puolan kansallismuseoon kuuluvia museoita ovat muun muassa:

* Gdańskin kansallismuseo (), Gdańsk
* Kielcen kansallismuseo (, lyh. MNKi), Kielce
* Krakovan kansallismuseo (, lyh. MNK), Krakova
** Puolalaisen 1800-luvun taiteen galleria Sukiennice ('Kangashalli')
** Prinsessa Czartoryskin museo ()
* Lublinin kansallismuseo (, lyh. MNL), Lublin
* Poznańin kansallismuseo (, lyh. MNP), Poznań
* Szczecinin kansallismuseo (, lyh. MNS), Szczecin
* Varsovan kansallismuseo (, lyh. MNW), Varsova
* Wrocławin kansallismuseo (, MNWr), Wrocław
** Neljän kupolin paviljonki, modernin taiteen museo
** Racławicen panoraama
** etnografinen museo


Gdansk Muzeum Narodowe 2.jpg|Gdanskin kansallismuseon päärakennus.
20130421 Kielce Palac Biskupow Krakowskich 3127.jpg|Kielcen kansallismuseon päärakennus.
Building of the National Museum in Kraków, 02.jpg|Krakovan kansallismuseon päärakennus.
ZamekLubelski1.jpg|Lublinin kansallismuseon päärakennus.
Poznan 10-2013 img01 National Museum.jpg|Poznańin kansallismuseon rakennus.
Szczecin Waly Chrobrego muzeum dron (1).jpg|Szczecinin kansallismuseon päärakennus.
Varsó, Nemzeti Múzeum - panoramio (2).jpg|Varsovan kansallismuseon sisäänkäynti.
Wrocław, D. gmach Zarządu Prowincji, ob. Muzeum Narodowe DZolopa 2019-07-21 094017 0655.jpg|Wrocławin kansallismuseon päärakennus.

## Lähteet
Safadžai

**Safadžai**, **Safacay** tai **Krasnaja Gorka** (, ) on tataarien kylä Venäjällä, Nižni Novgorodin alueen Pilninskin piirikunnassa. Vuonna 2010 väestön määrä oli noin 2300 ja kylässä oli viisi moskeijaa. 

Tunnettuja kylässä syntyneitä ovat etenkin historioitsija-filologi Husain Faizhanov (1823−1866) sekä Suomessa vuodesta 2004 asunut ja työskennellyt imaami Ramil Belyaev.

Kylän uskotaan olevan perustettu 1400-luvulla. Sen asukkaiden katsotaan saapuneen alkujaan Astrahanista ja Kadomista.

## Lähteet
Åke Gerhard

**Åke Gerhard** (oik. **Larsson**; 1921 – 20. elokuuta 2009) oli ruotsalainen musiikintekijä. Hän muun muassa sanoitti Ruotsin vuosien 1959 ja 1962 Eurovision-edustuskappaleet. Gerhard toimi 1960-luvulla suositun Hep Starsin managerina.
## Lähteet

## Aiheesta muualla
Sigge Parling

**Sigvard ”Sigge” Parling** (26. maaliskuuta 1930 – 17. syyskuuta 2016) oli ruotsalainen jalkapalloilija, pelipaikaltaan keskikenttäpelaaja. Hän edusti Sandvikeniä 1946–1949, Djurgårdenia 1949–1957, Lyckseleä 1957, Djurgårdenia 1957–1960, Siriusta 1961–1962, Gefleä 1963–1966, Sandvikeniä 1967 ja Hedesundaa 1974. Maajoukkueessa hän pelasi 37 ottelua. Hän ei tehnyt niissä maaleja. Vuoden 1958 maailmanmestaruuskilpailuissa hän oli mukana hopeaa saavuttaneessa joukkueessa. Parling pelasi myös jääpalloa, jossa hän oli voittamassa Ruotsin mestaruutta 1961 ja samana vuonna MM-hopeaa. Hän on Orvar Bergmarkin ohella ainoa urheilija, joka on pelannut sekä jalkapallon että jääpallon MM-loppuottelussa.
## Lähteet

## Aiheesta muualla
Choe Ryong-hae

**Choe Ryong-hae** (; s. 15. tammikuuta 1950 Pohjois-Hwanghae) on pohjoiskorealainen poliitikko.

Choe syntyi sissitaistelija Choe Hyonin pojaksi ja opiskeli Kim Il-sungin yliopistossa. Hänestä tuli Pohjois-Korean nuorisoliiton puheenjohtaja ja Korean työväenpuolueen keskuskomitean täysjäsen vuonna 1986. Hän on lisäksi toiminut muun muassa Korkeimman kansanneuvoston jäsenenä, Korean työväenpuolueen politbyroon pysyvän komitean jäsenenä, Korean kansanarmeijan yleisen politiikan laitoksen johtajana (2012–2014) ja kansallisen puolustuskomission varapuhemiehenä. Choe sai Korean kansanarmeijan kenraalin arvon vuonna 2010, ja hänet ylennettiin varamarsalkaksi vuonna 2012.

Choe nousi Korean työväenpuolueen varapuheenjohtajaksi toukokuussa 2016. Vuonna 2017 hänestä tuli puolueen keskuskomitean järjestys- ja ohjauslaitoksen johtaja. Choe toimi Korkeimman kansanneuvoston puhemiehenä vuosina 2019–2026. Vuonna 2026 hän jätti myös tehtävänsä puolueen keskuskomiteassa.

Choella on kaksi poikaa ja tytär. Kiinalaisten lähteiden vahvistamattomien väitteiden mukaan Choen poika meni naimisiin Kim Yo-jongin kanssa.

## Lähteet
Le Lorrain (F768)

**Le Lorrain** (runkonumero F768) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin La Seyne-sur-Meristä Forges et Chantiers de la Méditerranéelta, missä köli laskettiin helmikuussa 1954. Alus laskettiin vesille 19. kesäkuuta 1954 ja otettiin palvelukseen 3. tammikuuta 1957.

## Palvelus
Alus romutettiin 1981.

## Lähteet
*

### Viitteet
Le Savoyard (F771)

**Le Savoyard** (runkonumero F771) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin La Seyne-sur-Meristä Forges et Chantiers de la Méditerranéelta, missä köli laskettiin marraskuussa 1953. Alus laskettiin vesille 7. toukokuuta 1955 ja otettiin palvelukseen 14. kesäkuuta 1956.

## Palvelus
Alus poistettiin laivastoluettelosta 1980.

## Lähteet
*

### Viitteet
Jorma Sohlo

**Jorma Jukka Kalevi Sohlo** (14. heinäkuuta 1935 Liminka – 25. maaliskuuta 2014 Oulu) oli suomalainen lämpötekniikan ja koneopin professori.

Jorma Sohlon vanhemmat olivat esimies Kaarlo Mauno Sohlo ja kirjanpitäjä Ester Seikkala. Hän avioitui 1963 opettaja Heljä Lea Inkeri Ahtisen kanssa. Sohlo tuli ylioppilaaksi Oulun lyseosta 1954 ja valmistui Teknillisestä korkeakoulusta diplomi-insinööriksi 1962. Tekniikan lisensiaatin tutkinnon hän suoritti Oulun yliopistossa 1967.

Sohlo oli Oulun yliopistossa assistentti 1962–1967 ja lämpötekniikan ja koneopin vt. professori 1967–1974 ja professori 1974–2000. Prosessitekniikan osaston johtajana yliopistossa hän toimi 1985–1987. Sohlo oli vieraileva professori Vermontin yliopistossa 1980 ja Kalifornian yliopistossa 1981. Hänellä oli myös useita asiantuntija- ja luottamustehtäviä.

## Lähteet
Le Picard (F766)

**Le Picard** (runkonumero F766) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin Nantesista Ateliers et Chantiers de la Loirelta, missä köli laskettiin marraskuussa 1953. Alus laskettiin vesille 31. toukokuuta 1954 ja otettiin palvelukseen 20. syyskuuta 1956.

## Palvelus
Alus poistettiin laivastoluettelosta 1979.

## Lähteet
*

### Viitteet
Sohlo

**Sohlo** on muun muassa seuraavien suomalaisten henkilöiden sukunimi:

* Jaakko Sohlo (1894–1939), jääkärimajuri
* Jorma Sohlo (1935–2014), lämpötekniikan ja koneopin professori
* Juuso Sohlo (s. 1975), keskipitkien matkojen juoksija
Börje Nyberg

**Nils Börje Emanuel Nyberg** (26. maaliskuuta 1920 Tukholma – 2. toukokuuta 2005 Tukholma) oli ruotsalainen näyttelijä ja elokuvaohjaaja.

## Rooleja
* *[[Tässä on elämäsi]]* (1966) – sahan työnjohtaja
* *[[Kissanviiksiä ja herneitä]]* (1986) – konduktööri

## Lähteet

## Aiheesta muualla
Le Bourguignon (F769)

**Le Bourguignon** (runkonumero F769) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin Saint-Nazairesta Ateliers et Chantiers de St. Nazaire-Penhoëtilta, missä köli laskettiin tammikuussa 1954. Alus laskettiin vesille 28. tammikuuta 1956 ja otettiin palvelukseen 11. heinäkuuta 1957.

## Palvelus
Alus poistettiin laivastoluettelosta 1976.

## Lähteet
*

### Viitteet
Le Breton (F772)

**Le Breton** (runkonumero F772) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin Lorientin laivastontelakalta, missä köli laskettiin kesäkuussa 1954. Alus laskettiin vesille 2. huhtikuuta 1955 ja otettiin palvelukseen 20. elokuuta 1957.

## Palvelus
Alus poistettiin laivastoluettelosta 1977.

## Lähteet
*

### Viitteet
Le Béarnais (F775)

**Le Béarnais** (runkonumero F775) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin Lorientin laivastontelakalta, missä köli laskettiin joulukuussa 1955. Alus laskettiin vesille 23. kesäkuuta 1956 ja otettiin palvelukseen 14. lokakuuta 1958.

## Palvelus
Alus poistettiin laivastoluettelosta 1980.

## Lähteet
*

### Viitteet
Åke Grönberg

**Karl Åke Edvard Grönberg** (26. maaliskuuta 1914 Tukholma – 15. syyskuuta 1969 Tukholma) oli ruotsalainen näyttelijä ja laulaja. Hän näytteli kymmenissä elokuvissa ja levytti yli 300 laulua, joista muutaman hän oli kirjoittanut itse. Grönberg tunnettiin erityisesti revyyhenkisestä huumorista, mutta hän teki myös vakavampia rooleja.

## Rooleja
* *[[Kesä Monikan kanssa]]* (1953) – Harryn työtoveri
* *[[Viettelysten ilta]]* (1953) – Albert Johansson
* *[[Rymdinvasion i Lappland]]* (1959) – geologi Henrik

## Lähteet

## Aiheesta muualla
Koiran ylimääräiset ripset

**Koiran ylimääräiset ripset** voivat aiheuttaa eriasteista silmän ärsytystä. Näitä ylimääräisiä ripsiä kutsutaan distichiasis- ja ektooppinen cilia -nimillä. Molemmissa tapauksissa karvatuppi sijaitsee silmäluomen rauhasessa tai sen välittömässä läheisyydessä. Distichiasis on lievempi muoto, jossa karva kasvaa ulos luomen vapaasta reunasta. Ektooppisessa ciliassa karva kasvaa luomen sisäpinnan sidekalvon läpi.

Distichiasis ei ole kovin yleinen: sen esiintyvyydeksi koirilla on arvioitu olevan noin 0,8 %. Ei ole tietoa siitä, kuinka usein distichiasis aiheuttaa kliinisiä oireita. Sairaus on kuitenkin laajalle levinnyt monien eri koirarotujen keskuudessa, ja jopa 109 koirarodun ajatellaan olevan sille alttiita. Ylimääräisiä ripsiä esiintyy useammin lyhytkuonoisilla koirilla. Distichiasis on perinnöllinen sairaus, vaikka tarkkaa periytymismekanismia ei vielä tunneta. Sairautta esiintyy paljon esimerkiksi amerikancockerspanieleilla, cavalierkingcharlesinspanieleilla, cockerspanieleilla ja englanninbulldoggeilla.

Oireet vaihtelevat riippuen siitä, kuinka paksu ja mihin suuntaan ylimääräinen karva kasvaa. Ohuet ja ulospäin suuntautuvat ripset eivät yleensä aiheuta merkittäviä oireita. Sen sijaan paksummat tai suoraan silmän pintaan osuvat karvat voivat aiheuttaa erilaisia ärsytysoireita, kuten lievää vuotoa ja räpyttelyä tai voimakkaampaa kipua ja jopa sarveiskalvovaurioita. Ylimääräisiä ripsiä voi myös irrota ja kasvaa takaisin. Ektooppinen cilia aiheuttaa lähes aina voimakkaita kipuoireita, kuten silmän siristelyä, hankaamista ja vetistystä sekä jopa sarveiskalvovaurioita.

Hoidoksi riittää joissain tapauksissa ripsien nyppiminen, mutta tällöin ne voivat kasvaa takaisin. Distichiasista voidaan hoitaa myös tuhoamalla karvatupet joko polttamalla tai jäädyttämällä. Ektooppisen cilia -tapauksessa hoitona on usein kirurginen ripsen ja karvatupen poisto.

## Katso myös

* Koiran kuivasilmäisyys
* Koiran glaukooma
* Koiran kaihi
* Koiran silmäluomien virheasennot
* Pannus
* Etenevä verkkokalvon surkastuma

## Lähteet
L’Alsacien (F776)

**L’Alsacien** (runkonumero F776) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin Lorientin laivastontelakalta, missä köli laskettiin heinäkuussa 1956. Alus laskettiin vesille 26. tammikuuta 1957 ja otettiin palvelukseen 27. elokuuta 1960.

## Palvelus
Alus poistettiin laivastoluettelosta 1981.

## Lähteet
*

### Viitteet
Cybèle (M712)

**Cybèle** (runkonumero M712) oli Ranskan laivaston Circé-luokan miinantorjunta-alus kylmässä sodassa. Alus on luovutettu Turkille, jonka laivastossa se on ollut vuodesta 1998 nimellä *TCG Erdek* runkonumerolla M263.

## Valmistus
Ranskan laivasto tilasi aluksen Cherbourgista Constructions Mécaniques de Normandielta, missä köli laskettiin 15. joulukuuta 1970. Alus laskettiin vesille 2. maaliskuuta 1972 ja otettiin palvelukseen 28. syyskuuta 1972.

## Palvelus
Alus siirrettiin 1993 sisaralustensa kanssa Cherbourgista Brestiin.

Turkin puolustusministeriö ja DCN International allekirjoittivat sopimuksen, jonka mukaan alus luovutettiin Turkin laivastolle. Ennen siirtoa alus huollettiin ja miinantorjuntakalusto modernisoitiin, jolloin sille muun muassa asennettiin uusi Minetac-taistelunjohtojärjestelmä, GPS ja PAP Plus -kalusto.

Turkin laivasto otti aluksen palvelukseensa 4. joulukuuta 1998 nimellä *TCG Erdek* ja runkonumerolla M263.

## Lähteet
*
*
*

### Viitteet
Koiran silmäluomien virheasennot

**Koiran silmäluomien virheasennot** jaetaan entropioniin (silmäluomen reunan kääntyminen sisäänpäin) ja ektropioniin (silmäluomen reunan kääntyminen ulospäin). Makroblepharoniksi kutsutaan liian suurta luomirakoa.

Entropion eli silmäluomen reunan kääntyminen sisäänpäin johtuu epätasapainosta silmäluomia sulkevan rengaslihaksen ja silmäluomia avaavien lihasten välillä. Entropionin vakavuuteen vaikuttavat koiran luomiraon pituus, kallon rakenne, silmäkuopan anatomia sekä silmien ympärillä olevien ihopoimujen määrä. Silmäripsien ja karvojen kosketus tiheästi hermotettuun silmän pintaan aiheuttaa epämukavuutta ja tulehdusta. Lyhytkuonoisuus altistaa entropionille.

Ektropion tarkoittaa silmäluomen reunan kääntyminen ulospäin. Silmäkuopan anatomia, silmäluomien pituus ja liialliset kasvojen ihopoimut sekä painavat korvat vaikuttavat ektropionin kehittymiseen. Esiin pilkottavien luomien sisäpintojen ja silmämunan sidekalvot ovat alttiita vedolle, pölylle ja UV säteilylle. Entropium esiintyy usein yhdessä ektropionin kanssa makroblepharonissa, jossa liian pitkän ja roikkuvan silmäluomen ulkoreuna kääntyy sisäänpäin. Makroblepharonia ja ektropionia esiintyy tyypillisemmin suurilla koiraroduilla.

Sekä entropion että ektropion haittavat yksilön hyvinvointia ja uhkaavat näkökyvyn säilymistä. Sairaudet voivat aiheuttaa sidekalvon tulehduksia ja sarveiskalvon haavaumia, jonka vakavuus voi vaihdella pinnallisista haavaumista silmän puhkeamiseen. Silmäluomien virheasentoja on mahdollista korjata kirurgisesti.

Silmäluomien virheasentojen esiintyvyydeksi on arvioitu koirilla noin 0,36 % mutta tietyillä koiraroduilla ne voivat olla merkittävästi yleisempiä. Entropionin riskirotuja ovat muun muassa shar pei, chow chow, napolinmastiffi, englanninbulldoggi, mopsi ja clumberinspanieli. Ektropionille alttiita koirarotuja ovat esimerkiksi napolinmastiffi, bernhardinkoira, basset hound, tanskandoggi ja newfoundlandinkoira.

## Katso myös

* Koiran kaihi
* Koiran kuivasilmäisyys
* Koiran glaukooma
* Koiran ylimääräiset ripset
* Etenevä verkkokalvon surkastuma
* Pannus

## Lähteet
Le Champenois (F770)

**Le Champenois** (runkonumero F770) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin Nantesista Ateliers et Chantiers de la Loirelta, missä köli laskettiin toukokuussa 1954. Alus laskettiin vesille 12. maaliskuuta 1955 ja otettiin palvelukseen 1. kesäkuuta 1957.

## Palvelus
Alus poistettiin laivastoluettelosta 1975.

## Lähteet
*

### Viitteet
Paterologia

**Paterologia** tai **patriologia** on kristillisen systemaattisen teologian haara, joka keskittyy Isä Jumalan tutkimukseen tarkastellen olennaisia ominaisuuksia, luonnetta sekä roolia kolminaisuudessa. Käsite paterologia on johdettu kreikan sanoista *pater* (isä) ja *logos* (tutkimus tai sana). Se keskittyy Jumalan isyyteen luojana, lunastajana ja maailmankaikkeuden ylläpitäjänä ja erottuu näin laajemmista kolminaisuusopillisista käsityksistä, jotka kattavat myös Pojan ja Pyhän Hengen.

Paterologia tutkii Isä Jumalan keskeisiä ominaisuuksia, kuten muuttumattomuutta, kaikkivoipaisuutta, kaikkitietävyyttä ja kaikkiallaoloa sellaisina kuin ne ilmenevät Raamatussa. Paterologia käsittelee myös suhteellisia näkökulmia. Lisäksi se pureutuu teologisiin seurauksiin, kuten siihen, kuinka ymmärrys Isä Jumalasta vaikuttaa rukouksen, palvonnan ja kristillisen etiikan oppeihin.

## Lähteet
Metyylitrikloorisilaani

**Metyylitrikloorisilaani** (CH3SiCl3) tai **trikloorimetyylisilaani** on silaaneihin kuuluva orgaaninen piiyhdiste. Yhdistettä käytetään reagenssina orgaanisen kemian synteeseissä sekä pinnoitteiden valmistuksessa.

## Ominaisuudet, valmistus ja käyttö
Huoneenlämpötilassa metyylitrikloorisilaani on väritöntä nestettä. Yhdiste reagoi veden kanssa jolloin muodostaa seos eri silanoli- ja kloorisilanolijohdannaisia sekä polymeerejä. Aine reagoi myös etanolin kanssa, mutta liukenee esimerkiksi dikloorimetaaniin. Metyylitrikloorisilaani ärsyttää niin ihoa, silmiä kuin hengitysteitäkin ja aineelle altistumisesta voi aiheutua kurkkukipua, yskää ja vaikeutunna hengitystä. Metyylitrikloorisilaani on pelkistin.

Metyylitrikloorisilaania voidaan valmistaa piistä ja kloorimetaanista. Tässä reaktiossa syntyy seos, jossa on lisäksi useita muitakin kloorimetyylisilaaneja. Toinen tapa on piitetrakloridin ja metyylimagnesiumkloridin reaktio.

Metyylitrikloorisilaania käytetään orgaanisen kemian synteeseissä metyylisilaaniryhmän tuottavana reagenssina ja Lewis-happona esimerkiksi metyylieetterien hajottamiseen. Yhdisteestä valmistetaa nesimerkiksi voiteluaineina käytettäviä silikoneja. Metyylitrikloorisilaania voidaan käyttää myös piisioksidihiukkasten pintakäsittelyyn sekä piikarbidipinnoitteiden valmistamiseen kemiallisella kaasufaasipinnoituksella.

## Lähteet
Yleisurheilun Suomen olympiakarsinnat 1920

**Yleisurheilun Suomen olympiakarsinnat 1920** järjestettiin useammassa osassa. Ensimmäiset valinnat tapahtuivat maratonin osalta Hyvinkäällä 12. kesäkuuta. Suurin valintatapahtuma oli rata- ja kenttäurheilun valinnat, josta kymmenottelu ja tunnin juoksu järjestettiin Tampereella ja pääosa Helsingissä Eläintarhan kentällä 3.–4. heinäkuuta sekä maastojuoksun osalta samalla paikalla 5. heinäkuuta. Kolmas valintatapahtumana voi pitää Lohjalla pidetyn kaksiviikkoisen leirin jälkeen järjestettyjä erilliskarsintoja Lohjalla  ja Helsingissä Eläintarhan kentällä. Lisäksi oli jo aiemmin amerikansuomalaisten juoksijoiden osalta käyty karsintaluonteinen kisa New Yorkissa kesäkuun alussa 1920.

## Amerikansuomalaiset yleisurheilijat

Yhdysvalloissa, etenkin itärannikolla, oli 1910-luvulla muodostunut vahva suomalainen juoksu-urheiluun keskittynyt miesjoukko. Mahdollisiksi olympiamatkaajiksi katsottiin Hannes Kolehmainen, Juho Tuomikoski ja Ville Ritola. Kolehmainen voitti Yhdysvaltain olympiakarsintana pidetyn New Yorkin maratonin kesäkuussa 1920. Kolmanneksi tuli Tuomikoski ja neljänneksi Ville Kyrönen. Kyröselle ei kuitenkaan ollut olympiapaikkaa Suomen joukkueessa. Kolehmainen ja Tuomikoski valittiin tämän New Yorkin kisan perusteella Suomen joukkueeseen maratonjuoksijoina. Ritolalle olisi ollut paikka 10 000 metrillä, johon Suomesta valittiin kolme edustajaa eli yksi paikka oli avoin ja täten Ritolan käytettävissä. 

Olympiamatkan kustansivat amerikansuomalaiset, mutta Ritola ei lunastanut hänelle varattua laivalippua Antwerpeniin. 

## Mitalistit

### Maratonkarsinnat

Ensimmäisenä Suomessa karsittiin maratoonareita. He kilpailivat Hyvinkäällä 12. kesäkuuta 1920. Osanottajia oli kuusi, joista kolme keskeytti.

### Miesten rata- ja kenttälajien karsinnan tulokset

Yleisurheilun pääkarsintatapahtuma oli vuoden 1920 SM-kisat eli nykyiset Kalevan kisat, josta kymmenottelu ja tunnin juoksu järjestettiin Tampereella 19.-20. kesäkuuta sekä pääosa Helsingissä 3.–4. heinäkuuta Eläintarhan kentällä. Kilpailut olivat pääkarsintatapahtuma Antwerpenin olympialaisiin.

### Miesten maastojuoksun karsinnan tulokset

Maastojuoksun karsinnat suoritettiin maanantaina 5. heinäkuuta 1920. Kisa oli siis välittömästi ratakarsintojen jälkeen, ja se karsi osanottajia ja osa ei ollut palautunut pitkän matkan ratajuoksuista. Kisaan lähti mukaan 12 juoksijaa Eläintarhan kentän reunalta kiertäen kaksi kertaa neljän kilometrin pituista maastorataa.

### Lohjan valmistautumisleirin jälkeiset tulokset

Yleisurheilijoiden Lohjan olympialeirin lopuksi 22.-23. ja 28. heinäkuuta 1920 kilpailtiin Lohjalla kenttälajeissa. 

### Eläintarhan kentän viimeisen koekilpailun tulokset

Yleisurheilijoilla olivat viimeiset koekilpailut Helsingissä Eläintarhan kentällä 28. heinäkuuta 1920.

## Lähteet
*

### Viitteet
MO-museo

**MO-museo** () on liettualaisten taiteenkeräilijöiden Danguolės Butkienėsin ja Viktoras Butkusin vuonna 2009 perustama yksityinen liettualainen modernin taiteen museo Vilnassa. Taidemuseolle suunniteltu museorakennus Vilnan vanhassakaupungissa avattiin yleisölle lokakuussa 2018. Rakennuksen suunnitteli yhdysvaltalainen arkkitehti Daniel Libeskind yhteistyössä liettualaisen arkkitehtitoimisto Do Architectsin kanssa. MO-museo on Liettuan suurin yksityisesti omistettu museo.

Taidemuseo esittelee erityisesti uutta liettualaista kuvataidetta 1960-luvulta nykypäivään. Museon omat kokoelmat sisältävät yli 6&nbsp;000 teosta. Huomiota saa myös neuvostovuosina julkisuudesta poispidettyjen liettualaisten taiteilijoiden tuotanto. Monet näistä taiteilijoista ovat yhä aktiivisia, ja heidät tunnetaan Liettuan ohella ulkomailla. Näyttelyä vaihdetaan säännöllisesti eri taiteilijoiden ja teemojen esilletuomiseksi. Esimerkiksi loppukeväällä ja kesällä 2026 museon päänäyttelynä on 20 itäeuroopalaisen Z-sukupolven taiteilijan teoksia. Tiloissa järjestetään myös elokuvaesityksiä, koulutustilaisuuksia, konsertteja sekä ohjelmaa kaiken ikäisille ryhmille.

MO by Augustas Didzgalvis.jpg|MO-museo sijaitsee Vilnan vanhassakaupungissa.
2024-08-05 MO Museum (Daniel Libeskind, 2018) facade, Vilnius, Lithunia.JPG|Arkkitehti Daniel Libeskindin suunnitteleman taidemuseon julkisivua pääsisäänkäynnin suunnalta.
2024-08-05 MO Museum (Daniel Libeskind, 2018) door, Vilnius, Lithunia.jpg|Museon pääsisäänkäynnin pyöröovi. 

## Lähteet

## Aiheesta muualla
Mathieu Jaminet

**Mathieu Jaminet** (s. 24. lokakuuta 1994 Hayange) on ranskalainen moottoriurheilija.

## Ura

Jaminetin ura alkoi vuonna 2010 F4 Eurocup 1.6 -sarjassa. Hän sijoittui sarjan kolmanneksi. Vuonna 2011 Jaminet siirtyi Eurocup Formula Renault -sarjaan saavuttaen 15 pistettä ollen sarjassa 16:s. 

Jaminet voitti vuonna 2012 Peugeot RCZ Racing Cup -sarjan mestaruuden. Vuonna 2013 Jaminet ajoi Ranskan FFSA GT Championship -sarjassa. Vuonna 2015 Jaminet siirtyi Ranskan Porsche Carrera Cup -sarjaan sijoittuen sarjassa toiseksi. Hän jatkoi sarjassa vuonna 2016 voittaen sarjan mestaruuden. Vuonna 2016 Jaminet myös kilpaili Porsche Supercup -sarjassa voittaen kolme kilpailua sijoittuen sarjapisteissä kolmanneksi. 

Vuonna 2017 Jaminet ajoi Saksan ADAC GT Masters -sarjassa, sijoittuen sarjan kahdeksanneksi. Vuonna 2018 Jaminet jatkoi sarjassa ja voitti sarjan mestaruuden yhdessä Robert Renauerin kanssa.

Tämän lisäksi Jaminet on ajanut IMSA SportsCar Championship -sarjassa, jossa voitti vuonna 2022 GTD Pro-luokassa sarjan mestaruuden. Jaminet siirtyi Porschen LMDh-ohjelmaan vuonna 2023 ja voitti pääluokassa GTP-luokassa vuonna 2025 sarjan mestaruuden.

Jaminet on ajanut kestävyyskilpailuja, kuten Le Mansin 24 tunnin ajoa ja Daytonan 24 tunnin ajoa, jossa hän otti luokkavoiton vuonna 2022.

## Lähteet
Poudantuoja

**Poudantuoja** on Helsingin Herttoniemessä sijaitseva 18-kerroksinen ja 74 metriä korkea asuintornitalo. Se sijaitsee Hertsi-kauppakeskuksen päällä ja on korkein kolmesta Hertsin yhteyteen rakennetusta asuintalosta. Poudantuojassa on yhteensä 132 asuntoa.

Tornitalo valmistui keväällä 2021. Sen on suunnitellut L Arkkitehdit ja rakennuttanut OP Kiinteistösijoitus. Urakoitsijana toimi YIT.

## Kuvia

Tiedosto:Unbuilt property by Laivalahdenkatu in Herttoniemi, Helsinki, Finland, 2020.jpg|Tornitalot rakenteilla vuonna 2020.
Tiedosto:Hiihtäjäntie towards Herttoniemi metro station and Hertsi in Länsi-Herttoniemi, Helsinki, 2022 May - 2.jpg|Hiihtäjäntien puolelta.


## Katso myös
* Luettelo Suomen korkeimmista rakennuksista

## Lähteet
Chung Ho-yong

**Chung Ho-yong** (; s. 1932) on eteläkorealainen kenraali ja poliitikko. Hän toimi Demokraattisen oikeuden puolueessa.

Chung toimi 1980-luvun jälkipuoliskolla Chun Doo-hwanin hallinnossa ensin sisäministerinä ja sitten puolustusministerinä. Hän jäi palveluksesta eläkkeelle neljän tähden kenraalina. Chunugilla oli johtava asema 12. joulukuuta 1979 tehdyssä sotilasvallankaappauksessa. Hän oli myös osallinen Gwangjun verilöylyyn toukokuussa 1980. Chung sai vuonna 1997 seitsemän vuoden vankeusrangaistuksen.

Toukokuussa 2025 Chung nimitettiin Kim Moon-soon presidentinvaalikampanjan vanhemmaksi neuvonantajaksi. Kohun noustua aiheesta nimitys peruttiin vain tunteja myöhemmin.

## Lähteet
Supernova 2023

**Supernova 2023** oli Latviassa järjestetty laulukilpailu, jossa valittiin Latvian edustaja Eurovision laulukilpailuun 2023. Kilpailu pidettiin avoimena kilpailuna johon lähetettiin 121 kappaletta. Lähetetyistä kappaleista 15 valittiin mukaan. Kilpailijat ja kilpailukappaleet julkaistiin 5. tammikuuta. Seuraavana päivänä Saule, jonka piti osallistua kappaleella "Finally Happy", kuitenkin diskattiin kilpailusta, koska hänen kappaleensa oli esitetty julkisesti jo vuonna 2021.

Kilpailu koostui semifinaalista ja finaalista. Semifinaalissa yleisöäänestys ja raati valitsivat yhdessä kymmenen kappaletta finaaliin. Finaalissa voittaja valittiin yleisö- ja raatiäänestyksen yhdistelmällä. Kilpailun voitti yhtye Sudden Lights kappaleella "Aijā".

Kilpailun raadin muodostivat Anna Platpīre, Arvīds Babris, Aija Auškāpa, Karīna Tropa, Maija Sējāne, Magnuss Eriņš, Gediminas Jaunius (Liettua) ja Edward van de Vendel (Alankomaat).

## Kilpailun kulku
### Semifinaali
Semifinaali kilpailtiin 4. helmikuuta. Semifinaalia seurasi 117 400 katsojaa.

### Finaali
Finaali kilpailtiin 11. helmikuuta. Finaalia seurasi 108 900 katsojaa.

## Lähteet
*
*http://natfinals.50webs.com/10s_20s/Latvia2023.html

### Viitteet

## Aiheesta muualla
*Semifinaali LSM:n sivuilla
*Finaali LSM:n sivuilla
Koiran epilepsia

**Epilepsia** on yleisin krooninen neurologinen sairaus koirilla. Koiran epilepsia aiheutuu aivojen sähköisen toiminnan häiriöistä.

Epilepsia ei ole yksi yksittäinen sairaus, vaan sen taustalla voi olla useita eri syitä, esimerkiksi aivojen rakenteellinen poikkeavaisuus tai aivokasvain. Yleensä syy jää kuitenkin tuntemattomaksi, jolloin puhutaan idiopaattisesta epilepsiasta.

Epilepsiakohtaukset voivat ilmetä monin eri tavoin, ja ne voivat vaikuttaa koiran tietoisuuteen, liikkeisiin, aisteihin, autonomiseen hermostoon tai käyttäytymiseen. Koira voi olla joko tajuissaan tai tajuton kohtauksen aikana. Jos koko koiran keho kouristelee, kyseessä on yleistynyt kohtaus. Jos kohtaus rajoittuu vain yhteen kehonosaan, esimerkiksi yhteen raajaan, puhutaan paikallisesta kohtauksesta. Paikallinen kohtaus voi myös muuttua yleistyneeksi kohtauksen edetessä. Yleensä koiran idiopaattinen epilepsia alkaa noin 1–5 ensimmäisen elinvuoden aikana. 

Idiopaattisen epilepsian diagnosointi perustuu muiden mahdollisten kohtauksia aiheuttavien sairauksien poissulkemiseen. Yleisin koirilla käytetty epilepsialääke on fenobarbitaali, jonka annostus pyritään säätämään mahdollisimman pieneksi. Myös muita lääkkeitä voidaan käyttää. Idiopaattista epilepsiaa ei voida parantaa, joten koira tarvitsee yleensä lääkitystä koko elämänsä ajan. Lääkitys aloitetaan yleensä silloin, kun kohtauksia ilmenee useammin kuin kuuden viikon välein. Toimiva lääkitys vähentää kohtausten määrää, kestoa ja voimakkuutta, ja koira voi yleensä elää normaalia elämää.

Epilepsian esiintyvyydeksi on raportoitu koirilla 0,5–5 % ja idiopaattista epilepsiaa pidetään perinnöllisenä. Epilepsialle alttiita koirarotuja ovat muun muassa groenendael, tervueren ja bordercollie.

## Katso myös

* Koiran selkäytimen ontelotauti

## Lähteet
Neuvostoliiton miehitysvyöhyke Saksassa

**Neuvostoliiton miehitysvyöhyke Saksassa** (, ) oli Saksan alue, jonka Neuvostoliitto miehitti kommunistisena alueena. Se perustettiin Potsdamin sopimuksen seurauksena 2. elokuuta 1945. Saksan demokraattinen tasavalta, jota yleensä kutsutaan Itä-Saksaksi, perustettiin Neuvostoliiton miehitysvyöhykkeelle 7. lokakuuta 1949.

## Katso myös
* Liittoutuneiden miehitysvyöhykkeet Saksassa

## Lähteet
Vesikulaarinen monoamiinikuljettaja

**Vesikulaarinen monoamiinikuljettaja** (**VMAT**) on kuljetusproteiini, joka on integroitunut presynaptisten hermosolujen synaptisten vesikkelien kalvoihin. Se kuljettaa monoamiinivälittäjäaineita – kuten dopamiinia, serotoniinia, noradrenaliinia, adrenaliinia ja histamiinia – vesikkeleihin, jotka vapauttavat välittäjäaineet synapseihin kemiallisina viesteinä postsynaptisille hermosoluille. VMAT:it hyödyntävät vesikkelikalvojen V-ATPaasien tuottamaa protonigradienttia monoamiinin kuljetuksen tehostamiseksi.

VMAT:eihin kohdistuvilla lääkkeillä on mahdollisia sovelluksia moniin sairauksiin, mikä on johtanut lukuisiin biologisiin tutkimuksiin, kuten verenpainetautiin, huumeriippuvuuteen, psykiatrisiin häiriöihin, Parkinsonin tautiin ja muihin neurologisiin häiriöihin. Monet VMAT:eihin kohdistuvat lääkkeet toimivat estäjinä ja muuttavat proteiinin kinetiikkaa. Paljon tutkimusta muuttuneiden VMAT:ien vaikutuksista biologisiin järjestelmiin on edelleen käynnissä.

## Lähteet
Liittojen talo

**Liittojen talo** on Helsingin Merihaassa sijaitseva 18-kerroksinen ja 65 metriä korkea toimistorakennus. Se valmistui vuonna 1976 ja oli samana vuonna valmistuneen Nesteen tornin kanssa Suomen korkeimpia toimistorakennuksia.

Osoitteessa Haapaniemenkatu 7–9 sijaitseva rakennus sai nimensä siitä, että siellä sijaitsi usean ammattiliiton päämaja. Senaatti-kiinteistöt myi oman osuutensa rakennuksesta vuonna 2020, ja vuonna 2024 se siirtyi kokonaan Kiinteistökaari-sijoitusyhtiölle. Rakennuksesta käytetään nykyään markkinointinimeä **Meritorni**, mutta sitä ei tule sekoittaa Espoossa sijaitsevaan Meritorni-asuintaloon.

Liittojen talon arkkitehtisuunnitelmat ovat Arvi Ilosen nimissä, tosin hänen avustajanaan toiminut Petri Eerikäinen on kertonut laatineensa luonnokset ja pääpiirrustukset Ilosen ideoiden pohjalta. Rakennuksen avajaiset olivat 22. maaliskuuta 1976. Alkujaan huipulle suunniteltiin näköalaravintolaa, mutta taloudellisten riskien vuoksi sitä ei lähdetty toteuttamaan.

Näkinsillan päässä avautuvan Verotorin varrella on myös entinen Helsingin veroviraston kuusikerroksinen talo, joka on nykyään Stadin ammattiopiston käytössä. Liittojen taloon kuuluu myös matalampi nelikerroksinen osa, joka valmistui toukokuussa 1977.

Julkisivu on päällystetty alumiinikaseteilla. Verotorin rakennukset eroavat metallisilla julkisivuillaan Merihaan muusta betonipintaisesta rakennuskannasta.

## Kuvia

Tiedosto:Sörnäisten rantatie by Eeva Rista 1982.tiff|Vanha Näkinsilta ja Liittojen talo vuonna 1982.
Tiedosto:Trade union office tower Helsinki Finland.JPG|Eri ammattiliittojen lyhenteet olivat neonvalaistuina tornin huipulla.
Tiedosto:Merihaka Panorama.jpg|Näkymä huipulta.


## Katso myös
* Luettelo Suomen korkeimmista rakennuksista

## Lähteet

## Aiheesta muualla
John R. Hodge

**John Reed Hodge** (12. kesäkuuta 1893 Golconda, Illinois – 12. marraskuuta 1963 Washington DC) oli yhdysvaltalainen kenraali.

Hodge aloitti sotilasuransa ensimmäisen maailmansodan aikana ja palveli silloin Ranskassa sekä Luxemburgissa. Hän kuului 7. armeijakunnan esikuntaan toisen maailmansodan syttyessä ja nousi sen päälliköksi. Hodge ylennettiin vuonna 1942 prikaatikenraaliksi, ja hänestä tuli 25. jalkaväkidivisioonan varakomentaja. Hän taisteli 25. jalkaväkidivisioonan kanssa Guadalcanalissa. Vuonna 1943 Hodgesta tehtiin kenraalimajuri ja 23. jalkaväkidivisioonan komentaja, jona hän toimi Bougainvillessä. Vuonna 1944 hän aloitti toimimisen Yhdysvaltain 10. maajoukkojen 24. armeijakunnan komentajana. Hän taisteli yksikkönsä kanssa Okinawassa vuonna 1945 ja sai tuon vuoden elokuussa kenraaliluutnantin arvon.

Vuosina 1945–1948 Hodge oli Etelä-Korean sotilaskuvernööri Yhdysvaltain Korean-sotilashallinnossa (USAMGIK). Tämän jälkeen hän jatkoi sotilasuraansa Yhdysvalloissa, kunnes jäi eläkkeelle kesäkuussa 1953. Hodge sai palveluksestaan monia palkintoja ja mitaleita. Hän kuoli 70-vuotiaana Walter Reed Army Hospitalissa.

## Lähteet
Raivosyötti

**Raivosyötti** () on internetissä tai sosiaalisessa mediassa jaettu ärsyttävä sisältö, joka tarkoituksellisesti pyrkii herättämään käyttäjässä suuttumusta tai vihaa houkutellakseen hänet eteenpäin toiselle verkkosivulle. Ilmiön ajankohtaisuuden ja termin käytön yleistymisen vuoksi Oxfordin sanakirja valitsi raivosyöttiä tarkoittavan englanninkielisen ilmaisun vuoden 2025 sanakseen. 

Esimerkiksi somevaikuttajat voivat tietoisesti käyttää raivosyöttejä osana jakamiaan videosisältöjä tai muita postauksia. Tyypillisesti tavoitteena on ansaita enemmän, koska edelleenjaettujen sisältöjen ja tykkäysten määrä voi nousta tuhansiin tai jopa miljooniin. Käyttäjiä raivoon ja agressiiviseen palautteeseen manipuloivat sisällöntuottajat voivat saada korkeammat tulot käyttäjien aktiivisuuden kasvaessa riippumatta miten myönteistä palaute on.

Lisäksi sosiaalisen median tarjontaa valikoivat algoritmit myös oppivat suosittelemaan samankaltaisia (raivosyöttiä muistuttavia) sisältöjä, joihin käyttäjä on reagoinut. Raivosyöttien vaikutuksen ymmärtäminen voi auttaa säätelemään yksilön reaktioita niihin. Provokatiivisiset sisällöt voivat poikia suuremman määrän klikkauksia, sisällön jakamisia ja kommentteja. Tämä voi johtaa negatiivisuuden painotukseen, jossa negatiiviset tunteet kuten viha leviää nopeasti ja voimakkaasti sosiaalisissa verkoissa. Evolutiivisessa mielessä viha edellyttää ryhmän kiinnittävän huomiota vihaa aiheuttaneeseen tilanteisiin kun taas onnen tunne viestii kaiken olevan mallillaan, jolloin toimintaa ei tarvita. Ryhmästä poikkeavat erilaiset mielipiteet tai uhat kiinnittävät huomiota. Sosiaalisen median myötä on mahdollista kuulua aiempaa useampiin ryhmiin, ja ryhmiin vaikka maailman toiselta puolelta. Siten myös viha voi levitä useampaa reittiä. 

Verkkoaineiston otsikoiden luokittelussa raivosyöttiä voidaan pitää yhtenä klikkiotsikkoon valittuna lähestymistapana tiedollisen syötin ohella. Eräs tutkimus havaitsi, että syntyjään digitaaliset viestimet ja konservatiivinen media olivat taipuvaisempia käyttämään raivosyöttiä, mutta tiedollisten syöttien käytössä ei havaittu samanlaista taipumusta. Raivosyötit kytkeytyivät lisäksi suurempaan käyttäjien osallisuuteen, ja tiedolliset täyt olivat yhteydessä alhaisempaan osallistumiseen.

 
## Lähteet
Emmanuel Grégoire

**Emmanuel Grégoire** (s. 24. joulukuuta 1977 Les Lilas) on ranskalainen sosialistisen puolueen poliitikko, joka on ollut kansalliskokouksen jäsen vuodesta 2024. Hänet valittiin maaliskuun 2026 kunnallisvaaleissa Pariisin pormestariksi 50,5 prosentin kannatuksella.

Grégoire opiskeli valtiotieteitä Bordeaux’ssa ja liittyi sosialistiseen puolueeseen vuonna 2001. Vuonna 2018 hänestä tuli Pariisin apulaispormestari. Sen jälkeen kun pormestari Anne Hidalgo sai surkean tuloksen vuoden 2022 presidentinvaaleissa, heidän välinsä viilenivät, ja vuonna 2024 Grégoire siirtyi kansanedustajaksi. Maaliskuun 2026 kunnallisvaaleissa hän oli sosialistien, kommunistien ja vihreiden yhteinen ehdokas. Myös pitkäaikainen entinen pormestari Bertrand Delanoë oli hänen näkyvä tukijansa. Grégoire sai vähän yli puolet annetuista äänistä. Hän astui virkaan 29. maaliskuuta 2026.

## Yksityiselämä
Grégoirella on kolme lasta.

## Lähteet

## Aiheesta muualla
Avord

**Avord** on kunta Ranskassa Cherin departementissa Centre-Val de Loiren alueella.  Se sijaitsee Yèvrejoen varrella, noin 21 kilometriä Bourgesin kaupungista itään.

Saint-Huguesin kirkko on yksi Cherin departementin vanhimmista romaanisista kirkoista. Kirkon läheltä on löydetty jälkiä 600-luvulla tehdyistä hautauksista. Kirkko luokiteltiin vuonna 1911 historialliseksi muistomerkiksi. Rakennukseen on tehty vuosien saatossa merkittäviä muutoksia. Uskonsotien aikana puolipyöreä apsis tuhoutui ja korvattiin suoralla seinällä, ja samalla poikkilaivan haarat lyhenivät.

## Lentotukikohta

Avordin ilmailuhistoria alkoi vuonna 1912, jolloin perustettiin lentokoulu. Ensimmäisen maailmansodan aikana sinne perustettiin lentäjien koulutuskeskus, joka koulutti kaikki vuoden 1914–1918 sodan ranskalaiset lentäjä-ässät. Toisen maailmansodan aikana saksalaiset miehittivät tukikohdan, ja vuonna 1944 liittoutuneet pommittivat sitä. Tukikohta rakennettiin uudelleen vuonna 1946, ja sinne perustettiin jälleen lentokoulu. Nykyään Avordin lentotukikohta 702 työllistää noin 3 000 siviili- ja sotilashenkilöä.

## Lähteet

## Aiheesta muualla
Ragnar Falck

**Johan Ragnar Falck** (23. heinäkuuta 1905 Tukholma – 26. maaliskuuta 1966) oli ruotsalainen näyttelijä. Hän kävi Kuninkaallisen draamateatterin oppilaskoulun vuosina 1925–1928. Falck näytteli useissa Tukholman teattereissa ja radioteatterissa. Hän tuli tunnetuksi myös Alf Sjöbergin elokuvista *Den blomstertid...* (1940) ja *Bara en mor* (1949).

## Lähteet

## Aiheesta muualla
Yrjö Lönn

**Yrjö Brynolf Lönn** (vuodesta 1929 **Kautia**; 16. elokuuta 1899 Tampere – 30. huhtikuuta 1942 Tampere) oli suomalainen pituushyppääjä, kolmiloikkaaja ja pikajuoksija, jonka ura ajoittui 1920-luvun alkuun. Urheilu-uransa jälkeen hän toimi Tampereen Pyrinnön puheenjohtaja ja lakimiehenä kaupungissa 1930-luvulla.

Yrjö Lönn nousi Tampereen Pyrinnön riveissä SM-kisaedustajaksi vuonna 1919 sijoittuen kolmiloikassa viidenneksi ja oli mukana seuran pikaviestijoukkueessa sen saavuttaessa SM-hopeaa. Vuoden 1920 olympialaiset olivat myös Yrjö Lönnin tähtäimessä. Seuratoveri Ville Tuulos oli Suomen sen hetken kolmiloikan ykkönen, mutta seuraavista sijoista oli kova kisa. Siinä kisassa Lönn oli yhdessä Ossian Nylundin ja Väinö Rainion kanssa tiukoissa karsintakisoissa, joka johti Nylundin valitsemiseen suomalaisedustajaksi Tuuloksen ohella. Lönn teki jatkokarsinnoissa sen hetkisen ennätyksensä 14,01, jota valitsijaraati ei katsonut riittäväksi tulokseksi. Tuloksellisesti parhaaksi vuodeksi Lönnillä tuli kausi 1923, jolloin hän teki lajikohtaisia ennätyksiään ja saavutti pituushypyssä SM-hopeaa. Urheilu-ura päättyi vuonna 1924.

Lönn opiskeli oikeustiedettä Helsingin yliopistossa ja sai lakitutkinnon 1920-luvun lopulla ja sai varatuomarin arvon 1929. Samana vuonna hän suomalaisti sukunimensä muotoon Kautia. Hän jatkoi työuraansa lakimiehenä Tampereella. Urheilupuolella hänestä tuli vuonna 1934 Tampereen Pyrinnön puheenjohtaja, joka jatkui aina hänen kuolemaansa eli huhtikuuhun 1942 asti.  

## Saavutuksia
* SM-hopeaa kolmiloikassa vuoden 1921 SM-kisoissa ja pituudessa vuoden 1923 SM-kisoissa
* SM-hopeaa vuoden 1919 SM-viesteissä 4 x 100 metrin viestissä Tampereen Pyrinnön riveissä 

## Lähteet
Aksyn piiri

**Aksyn piiri** () on hallintopiiri Žalal-Abadin alueella Kirgisiassa. Sen keskus on Kerbenin kaupunki. Piirin pinta-ala on 4&nbsp;600 neliökilometriä. Siellä oli arviolta 144&nbsp;688 asukasta vuonna 2025.

Aksyn piiri rajoittuu lännessä Ala-Bukan, luoteessa Tšatkalin, koillisessa Toktogulin ja idässä Nookenin piireihin, kaakossa Taš-Kömürin kaupunkiin ja etelässä Uzbekistaniin. Se käsittää Narynin sivujoen Kara-Suun vesistöalueen. Luoteessa ja pohjoisessa ovat Tšatkal-, etelässä Bozbu-Too- ja idässä At-Oinokvuoret. Hyötykaivannaisiin kuuluvat kivihiili ja rakennusaineet.

Seudun ilmasto on mantereinen. Keskilämpötila on alangoilla tammikuussa –2:sta –3:een ja heinäkuussa 24–25 astetta.  Vuotuinen sademäärä on etelässä 290 ja pohjoisessa ja idässä 600–650 millimetriä. Jokia ovat Patšata ja Kara-Suu. Suurin järvi on Sary-Tšelek biosfäärialueineen.

Vuonna 1928 perustetun hallintoalueen nimenä oli vuoteen 1991 saakka Žaŋy-Žolin piiri. Siihen kuuluvat Kerbenin kaupunki sekä Ak-Suun, Ak-Žolin, Kara-Kamyšin, Koš-Döbön, Sary-Tšelekin ja Ütš-Korgonin maalaiskunnat, joissa on yhteensä 61 kylää. Väestöstä 31,6 prosenttia asuu kaupungissa. Vuoden 2009 väestönlaskennan mukaan asukkaista 95,1 prosenttia on kirgiisejä ja 4,2 prosenttia uzbekkeja.

Piirin pääelinkeino on maatalous, joka tuottaa viljaa, tupakkaa, perunaa, puuvillaa, vihanneksia ja hedelmiä. Tuotantoeläimiä ovat naudat, lampaat, vuohet, hevoset ja siipikarja. Lisäksi on puuvilla- ja elintarviketeollisuutta.

## Lähteet

## Aiheesta muualla
* Piirin sivusto
Nootti (museo)

**Idänsuhteiden museo Nootti** on Tampereen työväentalossa vuodesta 2025 toiminut museo, joka käsittelee Suomen idänsuhteita. Se on samoissa tiloissa aiemmin toimineen Lenin-museon seuraaja. Nykyinen museo käsittelee Suomen ja Neuvostoliiton (sittemmin Venäjän) välisiä suhteita alkaen Suomen itsenäistymisestä ja päättyen maan Nato-jäsenyyteen.

Museo toimii työväentalon kokoussalissa, jossa venäläiset vallankumoukselliset Vladimir Lenin ja Josif Stalin tapasivat toisensa ensi kerran bolševikkien järjestämässä salaisessa puoluekokouksessa vuonna 1905. Tiloihin perustettiin vuonna 1946 Lenin-museo. Tämä sittemmin länsimaiden viimeinen Lenin-museo päätettiin lakkauttaa vuonna 2024, koska museojohtaja Kalle Kallion mukaan museon nimi ei enää vastannut sen uuden näyttelyn sisältöä. Vanha nimi myös vaikeutti rahoituksen hakemista. Noottia ylläpitää tamperelainen Työväenmuseo Werstas, joka ylläpiti myös Lenin-museota sen viimeisinä vuosina.

## Lähteet
Latin Grammy -palkinto

**Latin Grammy -palkinto**, joka tunnetaan myös nimellä **Latin Grammy** tai espanjaksi **Grammy Latino**, on portugalin- ja espanjankieliselle musiikille myönnettävä palkinto, jonka The Latin Recording Academy -yhdistys (aiemmin The Latin Academy of Recording Arts & Sciences) myöntää ansioituneille taiteilijoille (laulajille, säveltäjille, muusikoille), tuottajille ja ääniteknikoille. Yhdistyksen virallisen verkkosivuston mukaan palkinnon tehtävänä on ”tunnistaa erinomaisuus äänitystaiteessa ja -tekniikassa”.

Palkintokategorioita on 60. Jotta äänite olisi oikeutettu Latin Grammy -palkintoon, vähintään 51 % sen sisällöstä on oltava espanjan tai portugalin kielellä. The Latin Recording Academy ottaa huomioon myös muut iberoamerikkalaiset kielet ja murteet. Musiikin pitää olla julkaistu Latinalaisessa Amerikassa, Espanjassa, Portugalissa tai Yhdysvalloissa. 

Ensimmäiset Latin Grammyt jaettiin vuonna 2000. Palkintogaala televisioitiin tuolloin CBS:n kautta. Se oli ensimmäinen kerta, kun pääasiassa latinalaisamerikkalaiseen musiikkiin keskittyvä musiikkipalkintogaala esitettiin CBS:llä parhaaseen katseluaikaan.

The Latin Recording Academy on virallisen verkkosivuston mukaan kansainvälinen voittoa tavoittelematon yhdistys, joka on omistautunut latinalaisamerikkalaisen musiikin ja sen tekijöiden tukemiselle, juhlimiselle, kunnioittamiselle ja arvostamiselle.

## Lähteet

## Aiheesta muualla

* Virallinen sivusto
Eyal Zamir

**Eyal Zamir** (; s. tammikuu 1966) on israelilainen kenraali.

Zamir syntyi isälle, jonka perhe oli muuttanut Jemenistä, ja äidille, jonka vanhemmat olivat kotoisin Alepposta Syyriasta. Hän oli perheen kolmesta lapsesta vanhin. Zamir sai humanististen tieteiden kandidaatin arvon politiikan tutkimuksessa Tel Avivin yliopistosta ja humanististen tieteiden maisterin arvon kansallisessa turvallisuudessa Haifan yliopistosta. Zamir aloitti asepalveluksen vuonna 1984. Hänet nimitettiin 7. panssariprikaatin komentajaksi vuonna 2003 ja 36. panssaridivisioonan komentajaksi vuonna 2009. Hän oli vuosina 2012–2015 Benjamin Netanjahun sotilassihteeri ja sitten kolmen vuoden ajan Israelin eteläisen komentopiirin johtaja. 

Zamir jäi vakituisesta palveluksesta eläkkeelle kenraalimajurin arvolla. Marraskuussa 2018 hänet nimitettiin varaesikuntapäälliköksi. Vuonna 2021 hän lähti Yhdysvaltoihin, jossa hän oli vieraileva tutkimusfellow The Washington Institute for Near East Policyssa. Zamir palasi vuonna 2023 Israeliin ja sai nimityksen puolustusministeriön yleisjohtajaksi. Hänestä tuli maaliskuussa 2025 puolustusvoimien esikuntapäällikkö, ja hän sai kenraaliluutnantin arvon. Hänen edeltäjänsä oli Herzi Halevi. Zamirilla on vaimo ja kolme lasta.

## Lähteet
Endeavor Air

**Endeavor Air**  on yhdysvaltalainen alueellinen lentoyhtiö, joka operoi lentoja emoyhtiölleen Delta Air Linesille. Yhtiöllä on 145 lentokonetta, joilla se operoi noin 750 lentoa päivässä 122 kohteeseen. Endeavor Air on maailman suurin Bombardier CRJ-900 -lentokonemallin operaattori. Lentoyhtiöllä on 5 000 työntekijää.

## Laivasto

Endeavor Airin laivaston keski-ikä oli maaliskuussa 2026 16,1 vuotta. 

## Lähteet

## Aiheesta muualla

*Endeavor Airin verkkosivut
Anders Börje

**Anders Börje** (oik. **Börje Vilhelm Napoleon Andersson**; 14. maaliskuuta 1920 Tukholma – 26. maaliskuuta 1982 Tukholma) oli ruotsalainen laulaja ja näyttelijä. Hän tuli tunnetuksi erityisesti Nils Ferlinin runojen tulkitsijana Lille Bror Söderlundhin säveltäminä.

## Lähteet

## Aiheesta muualla
Filip Hammar

**Lars Filip Hammar** (s. 26. maaliskuuta 1975 Köping) on ruotsalainen toimittaja, juontaja ja koomikko. Hän muodostaa suositun Filip & Fredrik -duon Fredrik Wikingssonin kanssa. He löivät läpi vuonna 2002 televisio-ohjelmallaan *Ursäkta röran (vi bygger om)*, jonka esittäminen lopetettiin neljän jakson jälkeen, koska siitä oli tullut paljon valituksia radio- ja televisiotarkastuslautakuntaan. Filip & Fredrik ovat tehneet ohjelmia pääasiassa Kanal 5:lle ja lisäksi juontaneet podcasteja sekä laatineet käsikirjoituksia. Vuonna 2024 heidän ohjaamansa dokumenttielokuva *Den sista resan* palkittiin Guldbaggella.

Hammar on julkisuudessa kertonut, että hänellä on lääkärin mukaan todennäköisesti kaksisuuntainen mielialahäiriö. Hän ei kuitenkaan halunnut virallista diagnoosia.

## Lähteet

## Aiheesta muualla
Georg Fernquist

**Georg Fernquist** (27. maaliskuuta 1883 Tukholma – 23. joulukuuta 1954 Tukholma) oli ruotsalainen näyttelijä. Hän esiintyi kymmenissä elokuvissa vuosina 1912–1951.
## Lähteet

## Aiheesta muualla